Eupša go thwe’ng ka mantšu a Jesu a gore “mmušô wa Modimo o ka mo teng xa lena?” (Mongwalo o sekamego ke wa rena; Luka 17:21, Beibele ya Sepedi) Jesu o be a sa bolele gore Mmušo o be o le ka dipelong tša batheetši ba gagwe. Ke ka baka la’ng re re’alo? Ka gobane ka nako yeo o be a bolela le Bafarisei. Jesu o boletše gore ba be ba ka se tsene Mmušong ka gore borapedi bja bona e be e le bja boikaketši e bile bo sa amogelege go Modimo. (Mateo 23:13) Lega go le bjalo, Jesu o be a nepile ka go bolela gore Mmušo wa Modimo o “teng xa lena” goba bjalo ka ge Phetolelo ya Lefase le Lefsa e bolela gore o “gare ga lena.” Ka baka la’ng? Ka gobane yena, bjalo ka Kgoši ya nakong e tlago ya Mmušo, o be a eme pele ga bona.—Luka 17:21.